钦定古今图书集成/明伦汇编/皇极典/第300卷 > 《咏史十首》唐·周昙
## 钦定古今图书集成/明伦汇编/皇极典/第300卷 > 《咏史十首》唐·周昙

陈涉

秦法烦苛霸业隳，一夫攘臂万夫随。王侯无种英雄
志，燕雀喧喧安得知。

项籍

九垓垂定弃谋臣，一阵无功便杀身。壮士诚知轻性
命，不思辜负八千人。

王莽

权归诸吕牝鸡鸣，殷鉴昭然讵可轻。新室不因崇外
戚，水中安敢“寄生营。”

又

重赋严刑作祸胎，岂知由此乱离媒。家传揖让亦难
济，况是身从倾篡来。

又

铜马朱眉满四方，总缘居摄乱天常。因君多少布衣
士，不是公卿即帝王。

公孙述

剑蜀金汤孰敢争，子阳才业匪雄英。方知在德不在
险，危栈何曾阻汉兵。

前凉张轨

官从主簿至专征，谁遣凉王破赵名。益信用贤由拔
擢，穰苴不是将家生。

苻坚

百万南征几马归，叛亡如猬亦何悲。宾擒敌国诸戎
主，更遣权兵过在谁。

又

空知勇锐不知兵，困兽孤军未可轻。安有长驱百馀
万，身驰几旅欲先征。

又

“水影星光怪异多，不思修德事干戈。无谋拒谏仍轻
敌国，破身擒将柰何